b'\n_START_ARTICLE_\nBermudi\n_START_SECTION_\nPovijest\n_START_PARAGRAPH_\nBermude je "otkrio" jedan \xc5\xa1panjolski istra\xc5\xbeiva\xc4\x8d, ali se zbog opasnih grebena koji okru\xc5\xbeuju otoke nije usudio iskrcati na obalu._NEWLINE_Prvi naseljenici su bili engleski kolonisti koji su bili na putu za Virginiu i nakon brodoloma 1609. se iskrcali na otok. Brodolomci su proveli na otoku 10 mjeseci a njihovi izvje\xc5\xa1taji o otoku su u Engleskoj izazvali veliku pozornost tako da je kralj Jakov I. 1615. dao pravo upravljanja otocima Bermuda Company. Oko 60 kolonista je 1612. osnovalo St. George. 1620. je postavljeno prvo predstavni\xc5\xa1tvo vlade i time su Bermudi postali samostalna kolonija._NEWLINE_Zbog velike udaljenosti od matice zemlje, gospodarstvo se usredoto\xc4\x8dilo na trgovinu sa soli i za brodogradnju vrlo pogodnim cedrovim drvom. Glavnim gradom postao je 1815. Hamilton, grad koji je osnovan 1620. Od 1600. do 1734. Bermuda je bila baza u trgovini robljem. U vi\xc5\xa1e slu\xc4\x8dajeva robovi su dizali pobune koje su bile gu\xc5\xa1ene. Od 1701. Britanska kruna je shvatila vojnu va\xc5\xbenost Bermuda za britanske interese u Novom svijetu i ondje je poslana vojska i uspostavljena baza Britanske ratne mornarice. Od tada se razvija trgovina i lov na kitove, a za vrijeme Ameri\xc4\x8dkog rata za neovisnost (1775.-1781.), Bermudi su bili najva\xc5\xbenija baza britanskih gusara koji su napadali trgova\xc4\x8dke brodove pobunjenih Amerikanaca._NEWLINE_Tijekom ameri\xc4\x8dkog gra\xc4\x91anskog rata Bermuda je bila mjesto odakle je krijum\xc4\x8daren ratni materijal neophodan Konfederaciji._NEWLINE_Za vrijeme drugog svjetskog rata su Bermudi va\xc5\xbena baza ameri\xc4\x8dke vojske. 1941. je ameri\xc4\x8dka vojska sagradila dvije baze, a u zamjenu su britanske snage dobile ameri\xc4\x8dke razara\xc4\x8de. Ameri\xc4\x8dke, kanadske i britanske baze na otocima zatvorene su 1995._NEWLINE_Nakon Drugog svjetskog rata Bermudi su se uspje\xc5\xa1no razvijali i postali zna\xc4\x8dajno financijsko sredi\xc5\xa1te na otvorenom moru. 1968. je usvojen Ustav koji od tada poja\xc4\x8dava te\xc5\xbenje za neovisno\xc5\xa1\xc4\x87u iako je stanovni\xc5\xa1tvo 1995. referendumom odbilo neovisnost.\n_START_SECTION_\nPolitika\n_START_PARAGRAPH_\nBermudi su prekomorsko podru\xc4\x8dje Ujedinjenog kraljevstva. Dr\xc5\xbeavni poglavar je kraljica Elizabeta II. koju zastupa imenovani generalni guverner. Sve va\xc5\xbene politi\xc4\x8dke odluke, naro\xc4\x8dito pitanja iz podru\xc4\x8dja vanjske i obrambene polike donosi direktno vlada u Londonu.\n_START_SECTION_\nZemljopis\n_START_PARAGRAPH_\nBermudski otoci su postali poznati prije svega zbog Bermudskog trokuta. To je podru\xc4\x8dje na kojem se, navodno, svako toliko dogodi da tajanstveno nestane brod ili avion._NEWLINE_Klima je na Bermudima suptropska, vla\xc5\xbeno-topla. No bez obzira na tu klasifikaciju, u sije\xc4\x8dnju temperatura mo\xc5\xbee pasti i na 5\xc2\xb0C. U rujnu su uragani \xc4\x8desta pojava._NEWLINE_Najvi\xc5\xa1a to\xc4\x8dka je Town Hill sa 79 m nadmorske visine. Na otocima ima upadljivo puno kra\xc5\xa1kih \xc5\xa1pilja. Otoci su okru\xc5\xbeeni koraljnim grebenima koji su na ovom mjestu najsjeverniji na Zemlji. Kako na otoku nema rijeke, mora se skupljati ki\xc5\xa1nica u cisternama._NEWLINE_Za otoke je tipi\xc4\x8dna suptropska vegetacija razne vrste gumovaca, razne vrste \xc5\xbealfija i bermudski cesar. Na nekim dijelovima obale rastu i mangrove._NEWLINE_Na bermudskim otocima je i gnjezdi\xc5\xa1te gotovo izumrlih ptica Bermuda-Petrel._NEWLINE_Na otocima postoji vi\xc5\xa1e nacionalnih parkova, kako na kopnu tako i pod vodom.\n_START_SECTION_\nGospodarstvo\n_START_PARAGRAPH_\nNajva\xc5\xbenija gospodarska grana je turizam s oko 40% dru\xc5\xa1tvenog bruto proizvoda. Oko 90% turista dolazi iz SADa, ali raste i broj turista iz Zapadne Europe. Kako su Bermudi "porezni raj" (sa niskim poreznim stopama), na otocima su se smjestile kreditne ustanove i osiguravaju\xc4\x87e tvrtke._NEWLINE_Suptropska klima omogu\xc4\x87uje intenzivnu poljoprivredu. Uzgaja se prije svega ju\xc5\xbeno vo\xc4\x87e, krumpir, povr\xc4\x87e, duhan i cvije\xc4\x87e (prije svega ljiljani). Ribolov samo pokriva vlastite potrebe. Osim vapna koje se koristi u gra\xc4\x91evinarstvu, nema drugih sirovina. Mali industrijski pogoni prera\xc4\x91uju mirise i proizvode lijekove i kozmetiku._NEWLINE_Izvoze se prije svega ju\xc5\xbeno vo\xc4\x87e, povr\xc4\x87e, cvije\xc4\x87e, biljni ekstrakti i farmaceutski i kozmeti\xc4\x8dki proizvodi. Sve vrste prehrambenih proizvoda, naftne prera\xc4\x91evine kao i automobili se uvoze.\n_START_SECTION_\nPromet\n_START_PARAGRAPH_\nBermudi imaju prili\xc4\x8dno guste zra\xc4\x8dne linijske veze s Londonom kao i s ameri\xc4\x8dkim kopnom. S Europom su povezani \xc4\x8darter linijama. Na otocima se promet odvija dr\xc5\xbeavnim autobusima. Veliki otoci povezani su nasipima i mostovima._NEWLINE_Stanovnici otoka smiju imati samo jedan automobil po obitelji. Turisti mogu birati izme\xc4\x91u bicikla, autobusa, taksija, konjskih ko\xc4\x8dija i mopeda. Moped je ina\xc4\x8de nacionalno prijevozno sredstvo na otocima._NEWLINE_Za me\xc4\x91unarodni morski promet, zna\xc4\x8dajne su luke Freeport, Hamilton i Saint George.\n_START_SECTION_\nStanovni\xc5\xa1tvo\n_START_PARAGRAPH_\n70% stanovni\xc5\xa1tva su crnci i mulati, a 30% su bijelci. Tamnoputi stanovnici su potomci afri\xc4\x8dkih robova, dok su bijelci britanskog porijekla. Glavni grad Hamilton ima oko 3.000 stanovnika. Slu\xc5\xbebeni kao i svakodnevni jezik je britanski engleski. Ve\xc4\x87ina stanovnika su protestanti (prete\xc5\xbeno anglikanci), dok su 15% rimokatolici._NEWLINE_\xc5\xbdivotni standard je vrlo visok. Nezaposlenosti prakti\xc4\x8dno nema. Vi\xc5\xa1e od 80% prora\xc4\x8duna se izdvaja za socijalna davanja i za obrazovanje._NEWLINE_\xc5\xa0kolska obveza traje od 6. do 17. godine \xc5\xbeivota. Na Bermudima se mo\xc5\xbee \xc5\xa1kolovati do visoko\xc5\xa1kolskog stupnja, a na studije se odlazi u SAD ili Kanadu._NEWLINE_Ve\xc4\x87ina stanovnika obavlja razli\xc4\x8dite poslove. Nepoznato je podcjenjivanje bilo kojeg posla. Dodu\xc5\xa1e, obojenoj ve\xc4\x87ini je tek od 1961. godine dozvoljeno sjediti uz bijelce u autobusu, kinu ili restoranu, ali danas integracija razli\xc4\x8ditih boja funkcionira kao rijetko gdje drugdje, \xc5\xa1to vrijedi i za turiste. Razli\xc4\x8ditih zlo\xc4\x8dina gotovo da uop\xc4\x87e nema, pa je si\xc4\x87u\xc5\xa1ni zatvor uglavnom prazan._NEWLINE_Na Bermudima se njeguje britanska tradicija. To se vidi na raznim paradama, na sve\xc4\x8danim uniformama, na izgledu gradova kao i u kuhinji.\n_START_SECTION_\nJezici\n_START_PARAGRAPH_\nBermudi imaju bez imigrantskog portugalskog jezika (2.610) svega 1 jezik koji se govori na otoku, to je slu\xc5\xbebeni engleski sa 58.800 govornika (1989).'